**ՍԵՓԱԿԱՆՈՒԹՅԱՆ ԻՐԱՎՈՒՆՔՈՎ ՊԱՏԿԱՆՈՂ ԳՈՒՅՔՈՎ և ԴՐԱՄԱԿԱՆ ՄԻՋՈՑՆԵՐՈՎ**

**ԵՐԱՇԽԱՎՈՐՈՒԹՅԱՆ**

**ՊԱՅՄԱՆԱԳԻՐ** /այսուհետ նաև` Պայմանագիր/ **թիվ---**

«Ամերիաբանկ» փակ բաժնետիրական ընկերությունը (գրանցված ՀՀ կենտրոնական բանկի խորհրդի 08.09.1992թ. որոշմամբ, գրանցման համար 50, վկայական թիվ 0154, hասցե` ք.Երևան, Վ. Սարգսյան 2), այսուհետ՝ «Պարտատեր» կամ «Բանկ», ի դեմս Բանկի անունից հանդես եկող իրավասու անձի, /իրավասությունների հիմք` Բանկի Տնօրինության նախագահ-գլխավոր տնօրեն Արտակ Հանեսյանի կողմից 14/09/2017թ. տրված թիվ AD-77/Ա Հրաման/, մի կողմից, և \_\_\_\_\_\_\_\_\_\_\_\_\_\_\_\_\_\_\_\_ այսուհետ «Երաշխավոր» /անձնագիր՝ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, հասցե\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, հեռ.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, բջջային հեռ. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, պաշտոնական էլ. փոստի հասցե\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, այլ էլ. փոստի հասցե \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,և \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ այսուհետ «Պարտապան» կամ «Վարկառու» , ի դեմս \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, որը գործում է ընկերության կանոնադրության հիման վրա, մյուս կողմից, միասին անվանվելով «Կողմեր», ղեկավարվելով ՀՀ օրենսդրությամբ, կնքեցին սույն պայմանագիրը /այսուհետ` «Պայմանագիր»/ հետևյալի մասին.

**1․ ՊԱՅՄԱՆԱԳՐԻ ԱՌԱՐԿԱՆ ԵՎ ԸՆԴՀԱՆՈՒՐ ՊԱՅԱՄՆՆԵՐԸ**

* 1. Սույնով Երաշխավորը պարտավորվում է իր բանկային հաշիվներին և ավանդներին առկա դրամական միջոցներով, ինչպես նաև սեփականության իրավունքով իրեն պատկանող ամբողջ գույքով /շարժական և անշարժ/ պատասխանատվություն կրել Պարտատիրոջ առջև` վերջինիս և Պարտապանի միջև -----------թ. կնքված թիվ ---------- հայտ-պայմանագրով/պայմանագրով/համաձայնագրով` դրա ներքո կնքված/կնքվող համաձայնագր/եր/ով, պայմանագր/եր/ով և այլ իրավական նշանակության փաստաթղթերով /այսուհետ բոլորը միասին` «Հիմնական պայմանագիր»/ Պարտապանի կողմից Պարտատիրոջ հանդեպ ստանձնած պարտավորությունները /այսուհետ` «Հիմնական պարտավորություն»/ չկատարելու կամ ոչ պատշաճ կատարելու համար:
  2. Երաշխավորը Բանկի առջև պատասխանատվություն է կրում նույն ծավալով, ինչ Վարկառուն` ներառյալ Հիմնական պարտավորության մայր գումարը \_\_\_\_\_\_\_\_\_\_\_\_\_\_\_\_\_\_\_\_\_/\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_/, Հիմնական պայմանագրով սահմանված տոկոսները /ներառյալ հետագայում փոփոխված տոկոսադրույքները/, տուժանքները /ներառյալ դրամական և ոչ դրամական պարտավորությունների չկատարման և ոչ պատշաճ կատարման համար նախատեսված պատասխանատվության միջոցները/, Հիմնական պայմանագրով նախատեսված մյուս բոլոր վճարները, ինչպես նաև պարտքը բռնագանձելու հետ կապված դատական ծախսերը և Վարկառուի/Երաշխավորի կողմից Հիմնական պայմանագրով սահմանված պարտավորությունները չկատարելու կամ անպատշաճ կատարելու հետևանքով առաջացած` Բանկի այլ վնասները և ծախսերը:
  3. Երաշխավորությունը տրվում է մինչև Վարկառուի կողմից Հիմնական պարտավորությամբ ստանձնած պարտավորությունների` ամբողջությամբ և պատշաճ կատարումը:
  4. Սույնով Երաշխավորը հավաստում է, որ ծանոթացել է Հիմնական պայմանագրով բոլոր դրույթներին, համաձայն է դրանց հետ և լիովին գիտակցում և ընդունում է, որ Վարկառուի հետ կրում է համապարտ պատասխանատվություն Հիմնական պայմանագրով սահմանված պայմաններով և կարգով:

**2. ԿՈՂՄԵՐԻ ԻՐԱՎՈՒՆՔՆԵՐՆ ՈՒ ՊԱՐՏԱԿԱՆՈՒԹՅՈՒՆՆԵՐԸ**

* 1. Հիմնական պարտավորությունը կատարած Երաշխավորին են անցնում այդ պարտավորությամբ Բանկի իրավունքները այն չափով և ծավալով, որով Երաշխավորը բավարարել է Բանկի պահանջը:
  2. **Երաշխավորն իրավունք ունի`**
     1. ցանկացած ժամանակ տեղեկատվություն ստանալ Հիմնական պարտավորության և դրա կատարման վերաբերյալ, ինչպես նաև ստանալ Հիմնական պարտավորությանը վերաբերող փաստաթղթեր,
     2. Վարկառուին նախազգուշացնելով` ամբողջությամբ կամ մասնակի մարել Հիմնական պարտավորությունը: Ընդ որում` Երաշխավորի կողմից առանց Վարկառուին նախազգուշացնելու Հիմնական պարտավորության մասնակի կամ ամբողջությամբ մարման արդյունքում Երաշխավորի նկատմամբ առաջացած բացասական հետևանքների և ռիսկերի համար Բանկը որևէ պատասխանատվություն չի կրում,
     3. իր կամ Վարկառուի կողմից Հիմնական պարտավորության ամբողջական և պատշաճ կատարման դեպքում Բանկից պահանջել Հիմնական պարտավորության կատարումը հավաստող փաստաթուղթ:
  3. **Երաշխավորը պարտավոր է`**
     1. իր կողմից Հիմնական պարտավորության մասնակի կամ ամբողջական մարման դեպքում այդ մասին նախապես ծանուցել Վարկառուին,
     2. առանց Բանկի համաձայանության չկնքել այնպիսի գործարքներ և չիրականացնել այնպիսի գործունեություն, որի արդյունքում իր եկամուտները կամ ակտիվները կարող են էականորեն նվազել,
     3. իր անձնական տվյալների փոփոխության, եկամուտների նվազման, ինչպես նաև իր սնանկության նախադրյալների առկայության դեպքում այդ մասին 5 (հինգ) աշխատանքային օրվա ընթացքում տեղեկացնել Բանկին,
     4. Վարկառուի կողմից Հիմնական պարտավորությունը չկատարելու կամ ոչ պատշաճ կատարելու դեպքում անձամբ պատշաճ կարգով կատարել Հիմնական պարտավորությունը:
     5. Երաշխավորը սույնով ստանձնում է հավելյալ պարտականություն Հիմնական պարտավորության կատարման ապահովման համար գրավադնել որոշակի գույք 30-օրյա ժամկետում՝

Ոչ Այո Երաշխավորը 30-օրյա ժամկետում գրավադնելու է\_\_\_\_\_\_\_/*Նշել*

V

*գրավադրման ենթակա գույքը/*

Եթե Երաշխավորը ստանձնել է հավելյալ պարտականություն պարտապանի Հիմնական պարտավորության կատարման համար գրավադնել վերը նշված գույքը, ապա 30 /երեսուն/ օրվա ընթացքում համապատասխան գույքի գրավադրումը հօգուտ <<Ամերիաբանկ>> ՓԲԸ-ի /վերջինիս գրավի պայմանագրի տիպային ձևով/ Հիմնական պայմանագրի ժամկետով Գույքը Բանկում չգրավադնելու կամ մասնակի գրավադնելու դեպքում Երաշխավորն ու Վարկառուն սույնով ընդունում են, որ Բանկն իրավունք կունենա իր ընտրությամբ կիրառել ստորև նշված կետերի՝ առանձին գործողությունները՝ միաժամանակ, կամ դրանցից մեկնումեկը կամ մի քանիսը՝

* + - 1. վաղաժամկետ լուծել Հիմնական պարտավորության ներքո կնքված բոլոր պայմանագրերը և դրանցից բխող կամ փոխկապակցված պայմանագրերը կամ համաձայնագրերը, Պարտապանից և/կամ Երաշխավորից պահանջել վերադարձնել տրամադրված վարկերը, վճարման օրվա դրությամբ հաշվարկված տոկոսները, սպասարկման վճարները, տուժանքները, ինչպես նաև Բանկն իրավունք ունի ամբողջությամբ հրաժարվել վերը նշված պայմանագրերի կամ համաձայնագրերի համաձայն վարկը տրամադրելուց և պահանջել Երաշխավորից և/կամ Վարկառուից հատուցելու Բանկին պատճառած վնասը և բաց թողնված օգուտը
      2. ինչպես նաև Վարկառուի նկատմամբ կիրառել տուգանք` Հիմնական պայմանագրի 5%-ի չափով, և/կամ վերանայել և/կամ բարձրացնել վարկի տոկոսը:
  1. **Բանկն իրավունք ունի`**
     1. Վարկառուի կողմից Հիմնական պայմանագրով նախատեսված պարտավորության կետանցի դեպքում այդ պահից ի վեր պահել Երաշխավորի՝ «Ամերիաբանկ» ՓԲԸ-ում առկա բանկային հաշիվներում և ավանդներում առկա գումարները երաշխավորված գումարի չափով, քանի դեռ Երաշխավորը չի կատարել Բանկի հանդեպ Պայմանագրով ստանձնած պարտավորությունը կամ չեն կատարվել Բանկի առաջ Հիմնական պայմանագրով ստանձնված պարտավորությունները:
     2. Վարկառուի և/կամ Երաշխավորի կողմից Հիմնական պայմանագրով սահմանված պարտավորությունների չկատարման կամ ոչ պատշաճ կատարման, այդ թվում` Հիմնական պարտավորության կատարման կետանցի, Հիմնական պարտավորության վաղաժամկետ կատարման Բանկի պահանջը չկատարելու, ինչպես նաև Հիմնականպայմանագրով կամ սույն Պայմանագրով Վարկառուի կամ Երաշխավորի ստանձնած պարտավորությունները չկատարելու կամ ոչ պատշաճ կատարելու այլ դեպքերում` Հիմնական պարտավորության կետանցված մասի չափով բավարարում ստանալ Երաշխավորի` «Ամերիաբանկ» ՓԲԸ-ում առկա բանկային հաշիվներում և ավանդներում առկա գումարների հաշվին` առանց Երաշխավորին լրացուցիչ տեղեկացնելու և առանց վերջինիս կողմից Բանկին ուղղված վճարման համապատասխան կարգադրություններ ստանալու, որի ապահովման նպատակով սույնով Երաշխավորն իրավունք է վերապահում և հանձնարարում է «Ամերիաբանկ» ՓԲԸ-ին` /որից վերջինս կարող է և չօգտվել/ Հիմնական պարտավորությունից բխող ցանկացած պարտավորության չկատարման կամ ոչ պատշաճ կատարման դեպքերում իր` «Ամերիաբանկ» ՓԲԸ-ում սպասարկվող հաշիվներից և ավանդներից անվիճելի/անակցեպտ կարգով գանձել առաջացած ամբողջ պարտքի գումարը: Սույն կետը Երաշխավորի կողմից հետագայում չի կարող վկայակոչվել և հիմք հանդիսանալ Բանկի կողմից տուժանքի հաշվարկման և գանձման փաստը վիճարկելու համար:
     3. Հիմնական պարտավորության չկատարման կամ ոչ պատշաճ կատարման դեպքում Բանկն իրավունք է ձեռք բերում նաև դատական կարգով բռնագանձում տարածել Երաշխավորի դրամական միջոցների և վերջինիս սեփականության իրավունքով պատկանող ողջ գույքի վրա:
     4. Հիմնական պայմանագրից և սույն Պայմանագրից բխող իր պահանջները ամբողջությամբ կամ մասնակիորեն զիջել երրորդ անձանց:
     5. Հիմնական պայմանագրով սահմանված դեպքերում պահանջել վաղաժամկետ կատարելու Հիմնական պարտավորությունը, իսկ այդ պահանջը Վարկառուի և/կամ Երաշխավորի կողմից չբավարարվելու դեպքում՝ առաջացած պարտքի գումարը անակցեպտ կարգով գանձել Երաշխավորի` Բանկում սպասարկվող բանկային հաշիվների և ավանդների հաշվին:
     6. Հիմնական պարտավորության և Երաշխավորի վերաբերյալ տվյալները անհրաժեշտության դեպքում փոխանցել Բանկի հետ համագործակցող այլ կազմակերպություններին /ներառյալ բայց չսահմանափակվելով Միջազգային ֆինանսավորող կազմակերպություններին, վերաֆինանսավորող կազմակերպություններին, աուդիտորական կազմակերպություններին, պարտքերի հավաքագրման կազմակերպություններին և այլն/ պայմանով, որ վերջիններս կպարտավորվեն պահպանել «Բանկային գաղտնիքի մասին» ՀՀ օրենքի դրույթները:
  2. **Բանկը պարտավոր է`**
     1. Վարկառուի՝ մարման ժամանակացույցով և/կամ Հիմնական պայմանագրով սահմանված պարտավորության կատարման օրից առնվազն 1 /մեկ/ օր առաջ Երաշխավորին ծանուցել մարման ենթակա պարտավորության առկայության մասին,
     2. Հիմնական պայմանագրի և դրանով Վարկառուի կողմից Բանկի հանդեպ ստանձնած Հիմնական պարտավորության պայմանների էական փոփոխությունների /տոկոսադրույք, միջնորդավճար, տույժ, տուգանք, ժամկետ, վարկի չափ/ մասին ծանուցել Երաշխավորին դրանց ուժի մեջ մտնելուց 7 /յոթ/ օր առաջ,
     3. Վարկառուի կողմից Հիմնական պայմանագրով նախատեսված պարտավորության կետանցի դեպքում Երաշխավորին ծանուցել այդ մասին, ոչ ուշ քան կետանցի հաջորդ օրը՝ նշելով ընդհանուր պարտավորության չափը և դրա բացվածքը՝ առանձին պարտավորության մայր գումարը, մնացորդը, տոկոսները և առկայության դեպքում տույժերը, տուգանքները,
     4. Երաշխավորին իր պարտավորությունը կատարելու համար պահանջ ներկայացնելու դեպքում Երաշխավորի կողմից երաշխավորված գումարը վճարելու համար սահմանել նվազագույնը 7 /յոթ/ աշխատանքային օր ժամկետ,
     5. Երաշխավորին ծանուցել Հիմնական պայմանագրի դադարեցման մասին դրա դադարեցումից հետո 7 /յոթ/ աշխատանքային օրվա ընթացքում,
     6. Հիմնական պարտավորությունը Երաշխավորի կողմից ամբողջ ծավալով կատարվելուց հետո Երաշխավորի գրավոր պահանջով 7/յոթ/ բանկային օրվա ընթացքում վերջինիս`
        1. հանձնել Վարկառուի հանդեպ ունեցած իր պահանջը հավաստող փաստաթղթերը,
        2. փոխանցել այդ պահանջն ապահովող իրավունքները:

2.6.7. Հիմնական պարտավորության ամբողջական և պատշաճ կատարման դեպքում Վարկառուի կամ Երաշխավորի պահանջով տրամադրել Հիմնական պարտավորության կատարումը հավաստող պատշաճ փաստաթուղթ:

**3. ՊԱՅՄԱՆԱԳՐԻ ԱՅԼ ՊԱՅՄԱՆՆԵՐ**

* 1. Սույնով Երաշխավորը համաձայնում և հավաստվում է, որ Պայմանագրով, ինչպես նաև Պայմանագրի կնքումից առաջ և հետո Բանկի և Երաշխավորի միջև կնքված և կնքվելիք բոլոր պայմանագրերով Երաշխավորի և Բանկի կողմից միմյանց հանդեպ ստանձնած պարտավորությունները հանդիսանում են հանդիպական պարտավորություններ, որոնց նկատմամբ գործում է ՀՀ օրենսդրությամբ սահմանված հանդիպական պարտավորությունների ռեժիմը, եթե Երաշխավորի համար պարտավորության ծագման և/կամ կատարման պահի դրությամբ Երաշխավորի՝ Բանկում սպասարկվող հաշիվներում առկա են դրամական միջոցներ:
  2. Պայմանագիրը դադարում է Հիմնական պարտավորության` ամբողջ ծավալով կատարման պահից, ինչպես նաև սույն Պայմանագրով և ՀՀ օրենսդրությամբ սահմանված դեպքերում և կարգով: Ընդ որում` Բանկն իրավունք ունի ցանկացած ժամանակ միակողմանիորեն լուծել սույն Պայմանագիրը և դադարեցնել Երաշխավորի պարտավորությունները, որի համար Երաշխավորը և Վարկառուն սույնով տալիս են իրենց համաձայնությունը:
  3. Սույնով Երաշխավորը հաստատում է, որ եթե Պայմանագրի կնքման պահին նա հանդիսանում է Վարկառու ընկերության միակ /100 տոկոս/ բաժնետերը և տնօրենը /դրա առկայության պարագայում/, ուստի Երաշխավոր և Վարկառու ընկերության տնօրեն/բաժնետերը Պայմանագրի կնքման դրությամբ նույնանում են, ուստի բոլոր այն դեպքերում, երբ Հիմնական պայմանագրի համաձայն` Հիմնական պարտավորության պայմանները փոփոխվում են առանց Երաշխավորի լրացուցիչ գրավոր համաձայնության, Բանկն առանձին պարտավորություն չի կրում լրացուցիչ ծանուցելու Երաշխավորին։ Վարկառու ընկերության բաժնետիրոջ/տնօրենի փոփոխության պարագայում, Երաշխավորը/Վարկառուն պարտավորություն են կրում գրավոր ծանուցելու Բանկին, որի չկատարման բացասական հետևանքները կրում է Երաշխավոր/Վարկառուն։
  4. Պայմանագրից ծագած պարտավորություններով հաշվանցի կատարումը կարող է իրականացվել միայն Բանկի համաձայնությամբ:
  5. Պայմանագրից բխող Երաշխավորի կողմից կատարված ցանկացած վճարում և/կամ Բանկի կողմից Երաշխավորի բանկային և/կամ ավանդային հաշիվներից անակցեպտ գանձված գումարները ուղղվում են Հիմնական պարտավորությունից բխող պարտքերի մարմանը, որոնց հերթականությունը որոշում է Բանկը:
  6. Սույնով Երաշխավորը հաստատում է, որ Պայմանագիրը կնքելուց առաջ Երաշխավորը ծանոթացել է Պայմանագրով ստանձնած երաշխավորության, երաշխավորությամբ ապահովված Հիմնական պայմանագրի և վերջինով Վարկառուի կողմից Բանկի հանդեպ ստանձնած Հիմնական պարտավորության էական պայմաններին, Վարկառուի կողմից իր պարտականությունը չկատարելու դեպքում Երաշխավորի վարկային պատմության վատթարացման, Երաշխավորի պարտավորության, դրա չափի, Երաշխավորի վերաբերյալ վարկային ռեգիստր և վարկային բյուրո տեղեկատվության տրամադրման և վեճերի լուծման մեխանիզմների վերաբերյալ և **Երաշխավորը հստակ գիտակցում է Պայմանագրի կնքմամբ իր համար առաջացող բոլոր հնարավոր հետևանքները:**
  7. Սույնով Երաշխավորը հաստատում է, որ Բանկը Երաշխավորին բացատրել է և/կամ կից հասանելի է դարձրել Պայմանագրում նշված հաղորդակցման եղանակներից յուրաքանչյուրի, այդ թվում նաև Երաշխավորի կողմից ընտրված հաղորդակցման եղանակի էությունը:
  8. Սույնով Երաշխավորը հաստատում է, որ Բանկը Երաշխավորին սույն Պայմանագրին կից տրամադրել է «Ամերիաբանկ» ՓԲԸ երաշխավորների հետ գործարար վարվելակերպի կանոնները:
  9. Պայմանագրով ստանձնած պարտավորությունների կատարումը պարտադիր է Երաշխավորի իրավահաջորդների համար:
  10. Պայմանագրում փոփոխություններ և/կամ լրացումներ կարող են կատարվել Կողմերի ստորագրությամբ /կնքված/ գրավոր համապատասխան փաստաթուղթ կազմելու միջոցով: Հիմնական պարտավորության պայմանները կարող են փոփոխվել առանց Երաշխավորի մասնակցության, սույնով վերջինիս կողմից տրված համաձայնությամբ, երբ`
      1. Հիմնական պայմանագրով կամ սույն Պայմանագրով սահմանված կարգով` ՀՀ ԿԲ կողմից սահմանված բանկային տոկոսի հաշվարկային դրույքի կրկնապատիկի սահմաններում Բանկի միակողմանի նախաձեռնությամբ կամ Վարկառուի և Բանկի փոխադարձ համաձայնությամբ փոփոխում է վարկ/եր/ի տարեկան տոկոսադրույքները/:
      2. Բանկի միակողմանի որոշման կամ Բանկի և Վարկառուի փոխադարձ համաձայնության հիման վրա` դադարեցվում է սույն Պայմանագրի ներքո Երաշխավորի պարտավորությունները:
      3. Կատարվում է Հիմնական պարտավորության մարման վերջնաժամկետի կրճատում կամ մարման ժամանակացույցի ցանկացած այլ փոփոխություն, ինչպես նաև Հիմնական պարտավորության այլ պայմանների փոփոխություն, որը չի հանգեցնում Հիմնական պարտավորության կատարման վերջնաժամկետի երկարաձգման կամ Հիմնական պարտավորության ընդհանուր ծավալի ավելացման /բացառությամբ տոկոսադրույքի փոփոխության դեպքերի/:

**4. ԾԱՆՈՒՑՈՒՄՆԵՐ**

* 1. Բանկը Երաշխավորին ծանուցում է գրավոր ձևով՝ հետևյալ եղանակներից որևէ մեկով՝

|  |  |  |  |
| --- | --- | --- | --- |
| Պայմանագրում նշված Երաշխավորի փոստային հասցեով[[1]](#footnote-1) ուղարկելու միջոցով | Էլեկտրոնային եղանակով` Երաշխավորի՝ Պայմանագրում նշված պաշտոնական էլ. փոստի հասցեով ուղարկելու միջոցով, որը շնորհվում է ցանկացած ֆիզիկական անձի նույնականացման քարտի թողարկման պահից: Ընդ որում, պաշտոնական էլ. փոստի հասցեն ակտիվացված է համարվում և նշված հասցեի օգտագործման իրավունքը ծագում է նույնականացման քարտի տրամադրման պահից: | Էլեկտրոնային եղանակով` Երաշխավորի՝ Պայմանագրում նշված այլ էլ. փոստի հասցեով ուղարկելու միջոցով | Երաշխավորի՝ Պայմանագրում նշված բջջային հեռախոսահամարին  sms հաղորդագրություն ուղարկելու միջոցով |

Ընդ որում բոլոր այն դեպքերում երբ Հիմնական պայմանագրի և սույն Պայմանագրի համաձայն` Հիմնական պարտավորության պայմանները կարող են փոփոխվել առանց Երաշխավորի համաձայնության, այդ դեպքերում Պարտապանը պարտավորվում է Հիմնական պարտավորության փոփոխության մասին իրեն հայտնի դարձած տեղեկատվության վերաբերյալ անհապաղ տեղեկացնել Երաշխավորին:

* 1. Սույնով Երաշխավորը հաստատում և համաձայնում է, որ որպես ծանուցման լրացուցիչ եղանակներ կարող են հանդես գալ հեռախոսային բանավոր ծանուցման եղանակը, որի միջոցով Բանկը կարող է իրականացնել Պայմանագրից բխող ցանկացած ծանուցում, և/կամ Բանկի տարածքում առձեռն ծանուցվելու եղանակը: Որպես Երաշխավորի հեռախոսահամար կարող է ծառայել վերջինիս ցանկացած հեռախոսահամար, որը նա որևէ կերպով տրամադրել է Բանկին:
  2. Սույնով Երաշխավորը հաստատում և համաձայնում է, որ Երաշխավորը համարվում է պատշաճ ծանուցված նաև այն դեպքում, երբ Պայմանագրի փոփոխությունները և/կամ այլ տեղեկություններն/ծանուցումներն ուղարկվել են Երաշխավորի սույն Պայմանագրում նշված էլեկտրոնային փոստի և/կամ պաշտոնական էլեկտրոնային փոստի հասցեով, և առկա է այն ստանալու մասին էլեկտրոնային հավաստում, եթե նույնիսկ բացակայում է այն կարդալու մասին էլեկտրոնային հավաստումը: Այս դեպքում Երաշխավորը համարվում է պատշաճ ծանուցված ծանուցումը ստանալուն հաջորդող 5-րդ /հինգերորդ/ օրվանից:
  3. Սույնով Երաշխավորը հայտնում է իր համաձայնությունն առ այն, որ ծանուցումների վերը նշված եղանակը և կարգը Բանկը կարող է կիրառել Վարկառուի կողմից Հիմնական պայմանագրով և/կամ Երաշխավորի կողմից Պայմանագրով սահմանված պարտավորությունների չկատարման կամ ոչ պատշաճ կատարման դեպք/եր/ում, արտադատական բռնագանձման ծանուցումներ/պահանջագրեր/նախապահանջներ/նյութեր/փաստաթղթեր ներկայացնելու ժամանակ:
  4. Սույնով Երաշխավորը հավաստում է, որ իրեն ծանուցման լիարժեք այլընտրանքային եղանակ կարող է հանդիսանալ նաև ձայնագրվող և արձանագրվող հեռախոսային կապի միջոցը կամ SMS հաղորդագրությունը, որով Երաշխավորը տեղեկացվում է Պայմանագրով սահմանված կարգի պահպանմամբ Երաշխավորին ուղղված գրավոր ծանուցման հասանելիության մասին:
  5. Սույնով Երաշխավորը հավաստում է, որ իրեն ծանուցման հեռախոսահամար, փոստային, էլեկտրոնային կամ այլ հեռահարկապի հասցե կարող է ծառայել նաև Երաշխավորի կողմից Բանկին տրամադրված ցանկացած հասցե/կապի միջոց/հեռախոսահամար, որը նա նշել է Պայմանագրում կամ գրավոր եղանակով տրամադրել է Բանկին կամ այն Բանկին հասանելի է դարձել այլ եղանակով:
  6. Սույնով Երաշխավորը հավաստում է, որ կրում է իր պաշտոնական էլեկտրոնային փոստին կամ իր կողմից Բանկին տրամադրված էլեկտրոնային հաղորդակցության միջոցներին ուղարկված ծանուցագիրը, պահանջագիրը, տեղեկությունները կամ այլ փաստաթղթերը չկարդալու անբարենպաստ հետևանքները:
  7. Եթե այլ բան նախատեսված չէ Պայմանագրով կամ Կողմերի գրավոր համաձայնությամբ, Երաշխավորըը համարվում է պատշաճ ծանուցված Պայմանագրով սահմանված և/կամ Երաշխավորի կողմից ընտրված կարգով տեղեկություններն իրեն հասանելի դառնալու պահից, անկախ այն հանգամանքից, թե Երաշխավորը փաստացի երբ է ստանում այն:

**5. ՀԱՎԱՍՏԻԱՑՈՒՄՆԵՐ ԵՎ ՀԱՄԱՁԱՅՆՈՒԹՅՈՒՆ**

**Ստորագրելով և/կամ Բանկ ներկայացնելով սույն Պայմանագիրը, Երաշխավորը գիտակցում է, որ.**

* 1. ԲԱՆԿԻՆ ՆԵՐԿԱՅԱՑՆՈՒՄ է ՊԱՅՄԱՆԱԳՐԻ ԿՆՔՄԱՆ ԱԿՑԵՊՏ, ՈՐԸ ԲԱՆԿ ՆԵՐԿԱՅԱՑՎԵԼՈՒ ՊԱՀԻՑ ՀԱՆԴԻՍԱՆՈՒՄ Է ՊԱՏՇԱՃ ԿՆՔՎԱԾ ԵՐԱՇԽԱՎՈՐՈՒԹՅԱՆ ՊԱՅՄԱՆԱԳԻՐ՝ ԴՐԱՆՈՒՄ ՆԱԽԱՏԵՍՎԱԾ ՊԱՅՄԱՆՆԵՐՈՎ:
  2. ԱՄԲՈՂՋՈՒԹՅԱՄԲ ԾԱՆՈԹԱՑԵԼ Է ՎԱՐԿԱՌՈՒԻ ՀԻՄՆԱԿԱՆ ՊԱՐՏԱՎՈՐՈՒԹՅԱՆ ՊԱՅՄԱՆՆԵՐԻՆ, ԻՆՉՊԵՍ ՆԱԵՎ ՀԻՄՆԱԿԱՆ ՊԱՐՏԱՎՈՐՈՒԹՅԱՆ ԳՈՐԾՈՂՈՒԹՅԱՆ ԸՆԹԱՑՔՈՒՄ ԲԱՆԿԸ ԵՎ ՎԱՐԿԱՌՈՒՆ ԿԱՐՈՂ ԵՆ ՓՈՓՈԽԵԼ ՀԻՄՆԱԿԱՆ ՊԱՐՏԱՎՈՐՈՒԹՅԱՆ ՊԱՅՄԱՆՆԵՐԸ։
  3. Վարկառուի կողմից Հիմնական պայմանագրով նախատեսված ժամկետներում և կարգով պարտավորություններս չկատարելու դեպքում կամ ոչ պատշաճ կատարելու դեպքում Երաշխավորը պատասխանատվություն է կրելու իրեն պատկանող ամբողջ գույքով:

**Ստորագրելով և/կամ Բանկ ներկայացնելով սույն Պայմանագիրը՝ Երաշխավորը համաձայնում և /կամ հավաստում է, որ.**

* 1. Պայմանագիրը կնքելիս ծանոթացել և ստացել է բավարար պարզաբանումներ երաշխավորությամբ ստանձնած պարտավորությունների չկատարման իրավական հետևանքների վերաբերյալ։
  2. Պայմանագիրը կնքելիս ծանոթացել է Պայմանագրով նախատեսված հաղորդակցման հնարավոր բոլոր եղանակների, այդ թվում նաև իր կողմից ընտրված հաղորդակցման եղանակի էությանը ՝ հիմք ընդունելով այդ եղանակներից յուրաքանչյուրի՝ Պայմանագրով /4.1 կետ/ նախատեսված նկարագրությունը/սահմանումը: Ընդ որում, Երաշխավորն իրավասու է, անհրաժեշտության դեպքում, դիմել Բանկ և վերջինից ստանալ Պայմանագրով նախատեսված հաղորդակցման եղանակների վերաբերյալ լրացուցիչ պարզաբանումներ: Իր կողմից տրամադրված տեղեկությունները ճիշտ են և ամբողջական:
  3. Համաձայն է, որ Բանկն անհրաժեշտության դեպքում մշակի Երաշխավորի անհատական տվյալները՝ «Անհատական տվյալների մասին» ՀՀ օրենքին համապատասխան:
  4. Սույն Պայմանագրի ստորագրման պահին Երաշխավորը գործում է սթափ մտքով, իր ազատ կամքի դրսևորմամբ՝ առանց որևէ մոլորության, խաբեության և հարկադրանքի ազդեցության, լիովին հասկանում և գիտակցում է իր կողմից ստանձնվող պարտավորությունների իրավական բնույթը և դրանց չկատարման հետևանքները։
  5. Սույնով Երաշխավորը տալիս է համաձայնություն առ այն, որ «Ամերիաբանկ» ՓԲԸ-ն առանց Երաշխավորին տեղեկացնելու հարցումներ կատարի և ստանա տեղեկություններ.
     1. ՀՀ ԿԲ Վարկային Ռեգիստրից և/կամ «ԱՔՌԱ Քրեդիտ Ռեփորթինգ» ՓԲԸ-ից, Երաշխավորի ներկա և անցյալ դրամական պարտավորությունների մասին՝ Բանկում դրամական պարտավորություններ ստանձնելու/ունենալու, երրորդ անձի/անձանց պարտավորությունների երաշխավոր լինելու մասին, նախկինում Երաշխավորի մասին ստացված վարկային զեկույցի տեղեկատվությունը թարմացնելու նպատակներով:
     2. «Նորք» սոցիալական ծառայությունների տեխնոլոգիական և իրազեկման կենտրոն հիմնադրամից` Երաշխավորի ներկա և անցյալ աշխատանքային գործունեության մասին:
     3. «Էլեկտրոնային կառավարման ենթակառուցվածքների ներդրման գրասենյակ» ՓԲԸ Երաշխավորի վերաբերյալ տվյալ ընկերությանը հայտնի ցանկացած անձնական տվյալ ստանալու նպատակով:

Միաժամանակ Երաշխավորը տալիս է համաձայնություն, որպեսզի Բանկը փոխանցի Երաշխավորի դրամական պարտավորությունների մասին իր ունեցած տեղեկատվությունը ՀՀ ԿԲ Վարկային Ռեգիստր և/կամ «ԱՔՌԱ Քրեդիտ Ռեփորթինգ» ՓԲԸ:

Սույն համաձայնությունը Երաշխավորի համար ամբողջությամբ հասկանալի և ընդունելի է, նաև սույնով Երաշխավորը հավաստում է, որ սույն համաձայնությունը կիրառելի է վերը նշված նպատակներով, Երաշխավորի և Բանկի միջև հարաբերությունների ամբողջ ժամանակահատվածի համար:

**6. ԵԶՐԱՓԱԿԻՉ ԴՐՈՒՅԹՆԵՐ**

* 1. ՀՀ օրենսդրությամբ և/կամ Պայմանագրով նախատեսված դեպքերում Կողմերը կարող են միակողմանիորեն դադարեցնել Պայմանագիրը:
  2. Պայմանագրով ստանձնած պարտավորությունների կատարումը պարտադիր է Երաշխավորի իրավահաջորդների համար:
  3. Պայմանագրի կետերից որևէ մեկի գործողության դադարեցումը կամ անվավերությունը չի հանգեցնում մյուս կետերի գործողության դադարեցմանը կամ անվավերությանը:
  4. Պայմանագրից ծագած վեճերն ու տարաձայնությունները լուծվում են ՀՀ օրենսդրությամբ սահմանված կարգով: ՏԱՍԸ ՄԻԼԻՈՆ ՀՀ ԴՐԱՄԸ ԿԱՄ ԴՐԱՆ ՀԱՄԱՐԺԵՔ ԱՐՏԱՐԺՈՒՅԹՈՎ ԳՈՒՄԱՐԸ ՉԳԵՐԱԶԱՆՑՈՂ ԳՈՒՅՔԱՅԻՆ ՊԱՀԱՆՋԻ ԴԵՊՔՈՒՄ ԾԱԳԱԾ ՎԵՃԵՐՆ ՈՒ ՏԱՐԱՁԱՅՆՈՒԹՅՈՒՆՆԵՐԸ ԿԱՐՈՂ ԵՆ ԼՈՒԾՎԵԼ ՖԻՆԱՆՍԱԿԱՆ ՀԱՄԱԿԱՐԳԻ ՀԱՇՏԱՐԱՐԻ ՄԻՋՈՑՈՎ: ԲԱՆԿԻ ԵՎ ՖԻՆԱՆՍԱԿԱՆ ՀԱՄԱԿԱՐԳԻ ՀԱՇՏԱՐԱՐԻ ԳՐԱՍԵՆՅԱԿԻ ՄԻՋԵՎ ԿՆՔՎԱԾ ՊԱՅՄԱՆԱԳՐԻ ՀԱՄԱՁԱՅՆ, ԲԱՆԿԸ ՀՐԱԺԱՐՎՈՒՄ Է ՖԻՆԱՆՍԱԿԱՆ ՀԱՄԱԿԱՐԳԻ ՀԱՇՏԱՐԱՐԻ ՈՐՈՇՈՒՄՆԵՐԸ ՎԻՃԱՐԿԵԼՈՒ ԻՐԱՎՈՒՆՔԻՑ ՄԻԱՅՆ ԱՅՆ ԳՈՒՅՔԱՅԻՆ ՊԱՀԱՆՋՆԵՐԻ ՄԱՍՈՎ, ՈՐՈՆՑ ՉԱՓԸ ՉԻ ԳԵՐԱԶԱՆՑՈՒՄ 250,000 /ԵՐԿՈՒ ՀԱՐՅՈՒՐ ՀԻՍՈՒՆ ՀԱԶԱՐ/ ՀՀ ԴՐԱՄԸ ԿԱՄ ԴՐԱՆ ՀԱՄԱՐԺԵՔ ԱՐՏԱՐԺՈՒՅԹԸ, ԻՍԿ ԳՈՐԾԱՐՔԻ ԳՈՒՄԱՐԻ ՉԱՓԸ ՉԻ ԳԵՐԱԶԱՆՑՈՒՄ 500,000 /ՀԻՆԳ ՀԱՐՅՈՒՐ ՀԱԶԱՐ/ ՀՀ ԴՐԱՄԸ ԿԱՄ ԴՐԱՆ ՀԱՄԱՐԺԵՔ ԱՐՏԱՐԺՈՒՅԹԸ:
  5. Սույն Պայմանագիրը կազմված է հայերեն լեզվով, 3 օրինակից, որոնք ունեն հավասար իրավաբանական ուժ: Յուրաքանչյուր կողմին տրվում է մեկական օրինակ:
  6. Պայմանագիրը գործում է մինչև Պայմանագրով նախատեսված պարտավորությունների ամբողջական և պատշաճ կատարումը։

**ԵՐԱՇԽԱՎՈՐԸ ՊԱՐՏԱՎՈՐ Է ՆԵՐՔՈՆՇՅԱԼ ՏՈՂԵՐՈՒՄ ՏՊԱԳԻՐ ԳՐԵԼ ՀԵՏԵՎՅԱԼ ՏԵՔՍՏԸ**․

*«Ես՝ ----- (անուն, ազգանուն/անվանում) երաշխավորում եմ -----(անուն, ազգանուն/անվանում) ----- գումարի պարտավորությունը և գիտակցում եմ, որ նրա կողմից իր պարտավորությունը չկատարելու դեպքում ես եմ դրանք կատարելու, վատանալու է իմ վարկային պատմությունը և հնարավոր է զրկվեմ իմ սեփական գույքից»:*

|  |  |  |  |
| --- | --- | --- | --- |
| |  | | --- | |  |   **Երաշխավորի ստորագրություն** | |  | | --- | |  |   **Պայմանագրի կնքման ամսաթիվ** |

**Կից Հայտ-Պայմանագրին**

**«ԱՄԵՐԻԱԲԱՆԿ» ՓԲԸ**

**ԵՐԱՇԽԱՎՈՐՆԵՐԻ ՀԵՏ ԳՈՐԾԱՐԱՐ ՎԱՐՎԵԼԱԿԵՐՊԻ ԿԱՆՈՆՆԵՐ**

1. Երաշխավորների հետ հարաբերություններում Բանկը պահպանում է Բանկում գործող բոլոր այն սկզբունքները, որոնք ամրագրված են և կիրառվում են Հաճախորդների հետ հարաբերություններում՝ ձգտելով ձևավորել և պահպանել կայուն և փոխշահավետ հարաբերություններ, ինչպես նաև արժևորելով յուրաքանչյուր հաճախորդի և ձգտելով պահպանել վերջինիս վստահությունն ու հավատարմությունը որակյալ ծառայությունների միջոցով:
2. Նպատակ հետապնդելով ապահովել Երաշխավորի կողմից կնքվող երաշխավորության պայմանագրից բխող իրավական հետևանքների հստակ ու ամբողջական ընկալումը՝ երաշխավորության պայմանագիր կնքելուց առաջ Բանկը երաշխավորին տրամադրում է առանձին փաստաթուղթ, որում մատչելի ձևով շարադրվում է, որ երաշխավորը ցանկանում է երաշխավորություն տրամադրել և գիտակցում է երաշխավորության տրամադրման հետևանքները, այդ թվում՝ պարտապանի կողմից իր պարտավորությունը չկատարելու դեպքում պարտավորության, տույժերի ու տուգանքների ամբողջական կատարումը երաշխավորի կողմից, վարկառուի կողմից իր պարտավորությունը չկատարելու դեպքում երաշխավորի վարկային պատմության վատանալը, ընդհուպ մինչև երաշխավորի գույքից զրկվելը, որի մասին երաշխավորը ստորագրում է:
3. Բանկը երաշխավորության և երաշխավորությամբ ապահովված պարտավորության վերաբերյալ այլ պայմանագիր (վարկային կամ այլ պրոդուկտի վերաբերյալ պայմանագիր) կնքելուց առաջ երաշխավորին ծանոթացնում է երաշխավորության և երաշխավորությամբ ապահովված պարտավորության պայմանագրերի էական պայմաններին, վարկառուի (համավարկառուի, պարտապանի) կողմից իր պարտականությունը չկատարելու դեպքում երաշխավորի վարկային պատմության վատթարացման, երաշխավորի պարտավորության, դրա չափի, երաշխավորի վերաբերյալ վարկային ռեգիստր և վարկային բյուրո տեղեկատվության տրամադրման և վեճերի լուծման մեխանիզմների վերաբերյալ:
4. Բանկը երաշխավորին տրամադրում է երաշխավորության և երաշխավորությամբ ապահովված պարտավորության պայմանագրերի (այդ թվում` առկայության դեպքում վարկի մարման ժամանակացույցի) մեկական օրինակ:
5. Բանկը երաշխավորի պահանջով երաշխավորությամբ ծագող հարաբերությունների ամբողջ ընթացքում տրամադրում է նրան վարկի (պարտավորության) մնացորդի վերաբերյալ տեղեկատվություն:
6. Բանկը երաշխավորի հետ հաղորդակցվում է հետևյալ կարգով՝

1) Երաշխավորի հետ հաղորդակցումը կատարվում է գրավոր ձևով,

2) Բանկը երաշխավորին տրամադրում է հաղորդակցման առնվազն երեք եղանակի՝ փոստային, էլեկտրոնային փոստի, sms հաղորդագրություն ուղարկելու, Բանկի տարածքում առձեռն հանձնելու և այլ եղանակ, ընտրության հնարավորություն: Ընդ որում՝ Բանկի տարածքում տեղեկատվության առձեռն հանձնման եղանակը չի կարող լինել միակ հաղորդակցման եղանակը, և այն զուգորդվում է այլ եղանակով տեղեկատվության ստացման հետ:

1. Բանկը երաշխավորին բացատրում/ներկայացնում/հասանելի է դարձնում հաղորդակցման յուրաքանչյուր, ինչպես նաև ընտրված եղանակի էությունը:
2. Վարկառուի (համավարկառուի, պարտապանի)՝ մարման ժամանակացույցով սահմանված պարտավորության կատարման օրից առնվազն 1 օր առաջ Բանկը երաշխավորին ծանուցում է մարման ենթակա պարտավորության առկայության մասին:
3. Երաշխավորության և երաշխավորությամբ ապահովված պարտավորության պայմանագրերի պայմանները էական փոփոխությունների (տոկոսադրույք, միջնորդավճար, տույժ, տուգանք, ժամկետ, վարկի չափ (միայն լրացուցիչ վարկավորման դեպքում)) ենթարկվելու դեպքում Բանկը դրանց ուժի մեջ մտնելուց յոթ օր առաջ ծանուցում է երաշխավորին:
4. Բանկը երաշխավորությամբ ապահովված պարտավորության պայմանագրի դադարեցումից հետո 7 (յոթ) աշխատանքային օրվա ընթացքում ծանուցում է երաշխավորին:
5. Պարտապանի կողմից պայմանագրով նախատեսված պարտավորության կետանցի դեպքում Բանկը ոչ ուշ, քան կետանցի հաջորդ օրն այդ մասին տեղեկացնում է երաշխավորին՝ նշելով ընդհանուր պարտավորության չափը և դրա բացվածքը՝ առանձին պարտավորության մայր գումարը, պարտավորության մնացորդը, տոկոսները, տույժերը, տուգանքները (առկայության դեպքում), ինչպես նաև նվազագույնը յոթնօրյա ժամկետ, որի ընթացքում երաշխավորը պարտավոր է վճարել երաշխավորված գումարը:

**ԱՄԲՈՂՋՈՒԹՅԱՄԲ ԾԱՆՈԹԱՑԵԼ ԵՄ, ԻՆՉԻ ՀԱՄԱՐ ՍՏՈՐԱԳՐՈՒՄ ԵՄ**

|  |
| --- |
|  |

**Երաշխավորի ստորագրություն**

1. Ընդ որում, եթե հասցեի փոփոխության մասին մի Կողմը գրավոր ձևով չի ծանուցում մյուս Կողմին, ապա գրավոր ծանուցումներն ուղարկվում են Պայմանագրում նշված Կողմերի հասցեներին, որով իսկ համապատասխան Կողմը համարվում է պատշաճ ծանուցված, թեկուզև հասցեատերն այդ հասցեում այլևս չի բնակվում: [↑](#footnote-ref-1)